1. Авар адабият абураб раг1абазул дандраял рек1унищ хъвалел? (Гуро)
2. Расул Х1амзатов гьавураб район абе. (Хунзахъ)
3. Фазу Г1алиевалъул чан сон бугеб? (76)

 4. Басриябги ц1уне, ц1иябги лъай-кицийищ,абийищ? (Аби)

 5. Ятим Эммин лъил хъвадарухъан? (Лезгиязул)

 6. Дуда ц1ар щиб? –кинаб предложение? (Суалияб)

 7. Дихъ раг1и кинаб падежалда бугеб? (Жиндихъ)

 8. Раг1ул бут1а кколищ аслу? (Ккола )

 9. Г1акъилаб каламалъухъ г1енеккарав г1умруялъ мекъи кколаро. –Гьаниб бугеб эпитет абе. (Г1акъилаб)

 10. Куракул гъвет1 –бухьен ч1езабе. (Управление)

 11. Ц1адаса Х1амзатицайищ яги Расул Х1амзатовасищ дунялалда ц1ик1к1ун сонал рарал? (Расул Х1амзатовас)

 12. Мух1амад Г1алица вит1ана Мухтарихъе. Гьаниб подлежащее абе. (Г1алица)

 13. Маргьаби кинал рук1унел? (Г1ажаибал,рук1а-рахъиналъул,х1айваназул х1акъалъулъ)

 14. «Ганч1ил вас» - нилъер миллаталъулищ? (Гуро)

 15. Авар мац1алда чан бет1ераб член бугеб? (Лъабго)

 16. Руссана раг1уда чан с бук1унеб? (К1иго)

 17. Кинаб маргьадулъ «меседил гъал» т1ун бач1ун бук1араб? ( «Лъабго гьунар гьабурав бах1арчи» )

 18. Жинда т1аде иш кколеб раг1и кинаб предложениялъул член кколеб? (Бит1араб дополнение)

 19. Определениялда гъоркь кинаб мухъ ц1алеб? (Гьет1-гьет1араб)

 20. Лъица, киса, щиб босараб? Гьал суалаздалъун предложение ургъе. (Г1алица тукадаса ручка босана)

 21. Обращение предложениялъул член кколищ? (Кколаро)

 22. Кинаб халкъиял асаразул тайпаялъ ц1ар бахчулеб? (Бицанк1оялъ)

 23. «Мискинлъи»-раг1и кин лъугьун бугеб? (Суффикс лъи кумекалдалъун)

 24. «Гъалбац1ги г1анк1ги» асаралъул автор абе. (Ц1адаса Х1апзат)

 25. «Адабият»-раг1улъ чан гьаракь бугеб? (7,8,9)

 26. Г1абдулмажид Хачалов –щиб районалда гьавурав? (Гъуниб)

 27. «Хъуру-хъара» кеч1 лъил кколеб? (Элдариласул)

 28. Обстоятельство – гьеб щиб ккола. (Х1ал0

 29. Г1еч,гени,курак,ламадур,ц1улакьо-т1ок1аб нахъе рехе. (Ламадур)

 30. Г1адатаб падеж чан бугеб? (4)

 31. «Мурсалханасе наг1ана» лъица хъвараб? (Кочхюралдаса Саг1идица)

 32. «Ч1анк1а» раг1ул маг1на щиб? (бащадаб гуреб ригьиналъул лъимер)

 33. Ц1адаса Х1амзатица рехсараб анкьго т1абг1 бугеб х1айван щиб? (г1ака)

34. Х1айван – раг1иялъе синоним? (панз)

35. Кинав шаг1ирасул берал рахъарал? (Кочхюралдаса Саг1идил)

36. Прилагательноял чан группаялде рикьулел? (лъабго)

37. Союзал – каламалъул бут1айищ, ялъуни предложениялъул членищ? (каламалъул бут1а)

38. Кинаб халкъияб асаралда жиндирго лъади ч1варай мац1 сабаблъун? («Муг1рузул Г1али»)

39. Ц1акъго иш к1одо гьабун бихьизабиялда щибин абулеб? (гипербола)

40. Сундул? – суал щиб падежалъул? (хаслъул падежалъул)

41. «Халкъалъул цциналда» вук1арав хашав багьадур щив? (Чанхъи)

42. Рес бугищ моц1рол 32 къо бук1ине? (гьеч1о)

43. Г1азу бана – раг1абазул дандраялищ ялъуни предложениейищ? ( предложение)

44. Чакар – г1емерлъул яги цолъул формайищ? (цолъул)

45. Гьоц1о – г1емерлъул форма абе. (г1емерлъул форма бук1унаро)

46. Хоноборохь – раг1и кин лъугьун бугеб? (к1иго раг1и жубан)

47. Хасал раг1аби гьит1инаб х1арпалъ хъвалищ? ( хъваларо)

48. Жиндир хъулухъ гуреб иш

 Бот1роде босарасе

 Мисалалъе гьаб раг1и

 Г1унги т1асан борч1ула

Гьадин щиб асар лъуг1унеб Ц1адаса Х1амзатил? ( «Маймалакги ц1улал устарги)

49. Лолен г1адин ц1унц1раялъ

 Ц1ан бит1ун г1одоб лъуна – щиб? (пил)

50. Хабаралдаги романалдаги гьоркьоб бат1алъиго бугищ? ( хабаралъул–цо лъугьа-бахъин романалъул-цо чанго).

51. Драмаялъул тайпаби рик1к1е. (комедия, трагедия, жибго драма)

52. Лъабкъого – щиб каламалъул бут1а (рик1к1ен)

53. К1к1 – х1арпал хъвалел раг1аби рик1к1е. (раг1арабщиналъур).

54. Росу- рукъ- кин хъвалеб? (гьоркьоб дефисги лъун)

55. Лъугьухъе иш кинаб литературияб асаралъ бихьизабулеб (очеркалъ)

56. «Гороч» - гьеб гьойищ ялъуни кетуйищ? (гьой)

57. Гьединаб гьой рехсараб асар абе (Б. Х1. «Дихъ ралагьун ч1а муг1рул»)

58. 1923- соналъ щив гьавурав? (Расул Х1амзатов)

59. 1923- рик1к1еналъулъ жубараб абе. (ич1нусго)

60. Наречиялъул чан рязряд бугеб? (5)

62. Рагьараб гьаракь чан бугеб? (10)

63. «Х1анч1ик1к1ал» поэма лъица хъвараб? (Заид Х1ажиевас).

64. Щиб, щив,щий, щал – каламалъул бут1а абе? ( ц1арубак1).

65.Р.Х1. кинал х1анч1и ракълил церехъаби ? (къункъраби).

66. «КЪункъраби» г1урусалъ кин бук1унеб? (журавли).

67. Кинал ц1арубак1ал тире лъун хъвалел? (кьибил такрарлъулел).

68.раг1араб- щиб кколеб ?(причастие).

69. Хехго жаваб гьабе. Предложениялъул тайпа абе? (т1алабияб).

70. Инсанасул квешал рахъал къват1ир ч1вазарулел асаразда щибин абулеб?

 (сатира).

71.1741.соназул лъугьа-бахъинал рехсараб асар?(Г1андалал .М.Х).

72.Причастиялъул щиб заман гьеч1еб? (гьанже).

73. Лирикаялъулъ сундул бицунеб? (авторасул мурадазул).

74.Жиндир зани ва хоб гьеч1ев шаг1ир. (Йирчи ГЪазахъ).

75.Байбихьул форма глаголалъул щиб?(инфинитив).

76.Глаголалъул заманаби рик1к1е? (араб, бач1унеб, гьанжесеб, г1ахьалаб).

77.Х1анч1ана- глаголалъул деепричастие лъугьинабе? (х1анч1ун).

78.Составиял глаголал кин хъвалел? ( рат1а т1ун).

79.Эпосалъул жанрал баян гьаре? (роман , къиса,поэма).

80.Огь- каламальул бут1а щиб?(междометия).

81.Бицунаго раг1арал глаголазда щибин абулеб? (г1инзул)

82.Т1илица буханиги кант1улареб бет1ер кинаб асаралъулъ бук1араб?

 (М.С . Васигат)

83.ГЬарула, буюрула – кинаб наклонениелъун бугеб? (т1алабияб)

84.Т1ок1аб раг1и нахъе рехе :цер, цо,цакьу,ци .(цо)

85.Ге- суффикс жубан кинаб форма лъугьунеб ?(гьеч1олъиялъул).

86.Хх-х1арп хъвалищ рехизе раг1уда ? (хъваларо).

87. «Релъи-хъуй»гьеч1ого г1одизе лъалел -мекъса ккараб раг1и абе ?(г1одизе)

88.Рокьуе загьру кьурав шаг1ир? (Элдарилав).

89.Мах1муд ч1вараб росу?( Игьали).

90.Суалияб наклонениялъул суффиксал?(-ищ? –йищ?- дай?).

91.Контролиял х1алт1и-гъалат1 ?(контролияб).

92.Беричаб –антоним (сурукъаб).

93….хиянатчи цебехун биччараб раг1и абе? (Суфичи).

94.Суфичи-хиянатчиялда хан лъил мукъулукъалда хурхарав ?(гьокочиясда).

95. «Ракь», «Исрапчи», «Будун дамдамаги» лъил асарал?(Инхоса Г1алих1ажиясул).

96.Учительлъун- раг1улъ чан каламалъул бут1а бугеб ? (к1иго)

97.Авар алфавиталда чан х1арп бугеб ?(46).

98.2…10 щвезег1ан ругел рик1к1еназул киналъулъ Г хъвалареб

99. Инхоса Г1алих1ажияв гьавураб сон абе (1946)

100. Литератураялъ бут1аби асаралъул цолъизариялда щибин абулеб?(композиция)

101. Рагъ-рекъел кинал раг1аби (антонимал)

102.Литературияб асаралъулъ бищунго х1алуцараб бак1 щиб (кульминация)

1. Гьенив ине къасдалда

Къач1адилев дун вуго

Гьудулалда берч1вазе

Ч1алг1араб х1ал дир буго (жергъен гьартун ккана)

104.Сюжет щиб кколеб?

105Бит1изабе жаваб – асар развязкаялдалъун байбихьула (завязка)

106.Щибго жо хисизабич1ого абулеб лъил бугониги калам ?(бит1араб калам)

107.Инхелоса Къурбанил район?(Болъихъ)

108. Рокьи гьоркьоб гьеч1еб кьалул хабаралъ

 Кьоларо дие кеп,кин бицаниги.

Гьадин лъуг1улеб Мах1мудил кеч1 (Почт.кагът.)

109.Авар мац1 раг1абазул дандраязулъ кинаб бухьен бугеб (рекъон)

110. Инверсия-щиб кколеб?(г1аксияб тартиб)

111. Мах1муд ч1варав чиясул ц1ар ? (Магьдил Мух1амад)

112. 1904-05 соназда Россиялдаги Япониялдаги гьоркьоб бук1араб рагъда хурхун хъварал асарал рик1к1е («САЙГИДУЛ БАТ1АЛИДЕ» «НАИБЗАБИ Х1ЕЛУН»)

113. Махлукъат –маг1на абе.(халкъ,миллат)

114.Пуч гьабулев чи –цо раг1удалъун абе (исрапчи)

115.19-г1асруялъул философ-шаг1ир щив?(Инхоса Г1алих1ажияв)

116Каламалъул бут1абазул бицунеб г1елмуялъул бут1а ккола(морфология)

117. 75- абураб рик1к1еналъулъ чан раг1и бугеб (3)

118Сурах1и –раг1ул маг1на щиб ?(шиша)

119. Бакьагьеч1иса Ч1анк1ал район абе?(ХУНЗАХЪ)

120.Бидулавлъунги вахъун,росулъа ине ккарав шаг1ир (Ч1ик1аса Мух1амад)

121. Хасавюрт районалъул Эндирей росулъ вукъун вугев шаг1ир(ИНХ.Г1.)

122. Каламалъул гьаркьазул лага чан бугеб?(8)

123.Кинаб х1арп авар мац1алъул раг1абазулъ дандч1валареб?(Ё,Ь1)

124. Хуршил Мух1амадил секретарьлъун щив шаг1ир вук1арав?(РУГЪЖАСА ЭЛДАРИЛАВ.)

1. Турциялъул Вади-Фатимат абулеб бак1алда кинав шаг1ир вукъун вугев?

 (Б. Ч1анк1а)

126. Х1асрат ц1ик1к1арасе ц1ар щолебани,

 Ц1ерг1адин дунял дир бук1инаан- автор ва асар?

 (Хъ. Мах1муд «Почтовой кагътиде..»

1. Примыканиялъулъ нахъбилълъараб раг1и щиб каламалъул бут1алъун бук1унеб?

 (Наречиялъул)

1. Киб? Киса? Кисан? Кибе?- кинаб х1алалъул суалал?

 (Бак1алъул)

1. Бет1ерел членаздасан г1уц1араб предложение кинаб кколеб?

 (Т1ибит1араб)

1. Меседил г1адалнах- кинал сипатиял раг1аби гьал раг1абазул дандраял ругел?

 (Метафора, эпитет)

1. Ч1агояб жоялъул хасият-г1амал ч1агояб гурелдалъун бихьизаби щиб кколеб?

 (Олицетворение)

1. Бищунго рохалил ихдалил къоялъ,

Дир мадугьаласе гьаюн йиго яс- гьал лъил раг1аби, асар?

 (Р.Х1амзатов «Маша»)

 133. Школалдаса- раг1ул падеж абе.

 (Жиндаса)

1. Асаралъулъ жиндир х1акъалъулъ бицен гьабулеб жоялда щибин абулеб?

 (Тема)

1. Антитеза щиб кколеб?

 (Дандеккунгут1и)

1. Р. Х1амзатовасул учителалда ц1ар щиб?

 (Вера Васильевна)

1. «18 их» поэмаялъул автор щив?

 (Ф. Г1алиева)

139. Ц1. Х1амзат ц1аланин абулеб нилъер районалъул росу щиб?

 (Алмахъ)

1. Определениялъул суалал рик1к1е.

 (Кинаб, лъил, сундул, чан?)

1. «Чапар» газеталъул редактор?

 (Париза Гереева)

1. Гьал раг1аби киса? Маргъалул гъажалда гъаргъар бан буго.

 (Б. Ч1анк1а «Т1алх1атиде»)

142. Амру- синоним абе.

 (Буюрухъ)

143. Мисри- кинаб улка-ракь?

 (Египет)

144. Ятимлъи- щиб кколеб?

 (Бесдаллъи)

1. 8 классалъул «Авар мац1» т1ехьалъул автор.

 (Муртазалиев)

1. Ицц раг1уда чан ц хъвалеб?

 (К1иго)

1. Дагъистаналъул тахшагьар щиб?

 (Мах1ачхъала)

1. Каспий- ралъадищ? г1орищ?

 (Ралъад)

1. Кавычкабазде жанире бак1азул, г1оразул, газет-журналазул ц1арал рачуна. Бит1ун бугищ?

 (Гьеч1о, газет-журналазул рачуна)

1. Дир мадугьал Ях1ия лъик1ав чи вуго, лъалхъул ишара х1ажалъулищ?

 (х1ажалъуларо)

1. Предмет цоги бат1ияб ц1ар кьун баян гьабиялда щибин абулеб?

 (Цадахълъел)

1. Ражипер –кин хъвалеб?

 (Рек1ун)

153. Расул Х1амзатовасул «Къункъраби» кеч1 маг1арул мац1алда автор щив? (Ш.Ш)

152. «Х1акъикъат» газеталъул бет1ерав редактор щив? (Г1.Камилав)

155. Хъвалсараб дополнениялъе щиб?(в.й) суалал лъолищ? (лъоларо)

156. Накъищ, расен-раг1абазе синоним абе. (Терек)

157. Обращение предложениялъул членлъун кколищ? (кколаро)

158.Гьаниб х1алт1изаб-б сипатияб раг1и абе

Булдул, г1ащт1ал руго г1олохъабазул

Рачлихъ тунчул г1адин, г1одоре далун.

 (дандеккв)

159.Сок1к1налъул союз кколищ- амма?

 (ккола)

160.Эпилог- асаралъул т1оцебесеб бут1айищ?

 (Гуро,ахирисеб)

Х1адурана : Х1ажиева Мадинатица -авар мац1алъул ва адабияталъул муг1алим